אופליה 
צינת הבוקר היא קוקטיל; של אור צלול וריח טחב; בשביל לפגוש אותך, אופליה; צריך ליפול אל מי הנחל; ציפור זהב שורקת "למה"?; הסבך עושה ממני צחוק; ומגן בציפורניים; על פרי הפטל המתוק; ואת מה, היפוך של אושר; פיתוי של נעלם מוחלט; העץ, החבטה, החושך; תמונה טבועה, זה מה שאת; המחזאי רוכן עלייך; ומנשך את הפרחים; בשער הנימפה שסירקו לך; ציירים מנוצחים; לקח לך זמן עד שהבנת איך משתמשים בך; בארמון ובמבוכים; בתפקיד שהוא כתב לך ; לא היה לך שום סיכוי; לצאת נגדו ובגלוי; בשפת הנשק השפוי; את מסוכנת לו, אופליה; יפי הנעורים בוער; התשוקה שלו אלייך; כלואה במחזה אחר; מתחת לשמלות נפתח הסוד; הכוח מתגבר; והאישה שלא הורשה לה; לקחת את שלה; מתרוממת מהנחל; ומחייכת לנפילה; בואי, אחותי, נקטוף; מסבך הפטל האפל; הפרי מתוק, מרים המים; צינת הבוקר היא קוקטיל; ציפור זהב שורקת זמר ; מסתלסל; 